Abang Nara sokong kata-kata Qi Razali. Secara logiknya Abang Nara pun akan jeles sekiranya melihat kekasih hati dipegang oleh lelaki lain. Abang Nara memahami perasaan cemburu Qi apabila gambar agak mesra kekasihnya, Nelydia Senrose bersama Sharnaaz tersebar baru-baru ini. Kalau tak cemburu, memang tak masuk akal lah. Confirm hati pedih punya!!!
Namun begitu ke"gentleman" Qi Razali terserlah apabila mengaku kontroversi itu adalah kesalahan dirinya. Macho betul Qi ini. Bukan senang nak mengaku kita buat silap. Bagi Abang Nara ini perkara biasa. Pasangan bercinta wajar cemburu. Kata Qi menerusi Kosmo:-
Ia cuma salah faham dan saya cepat memberi tindak balas selepas melihat gambar-gambar tersebut. Saya salah tetapi biasalah kalau sudah sayang mesti ada rasa cemburu. Perkara macam ini tidak pernah terjadi sebelum ini. Terus terang saya cakap semua sudah selesai.
Terbaru Sharnaaz ada berkongsi gambar di atas menerusi akaun Instagramnya. Namun kali ini Qi tidak lagi mengeluarkan status-status cemburu seperti yang pernah dilakukannya. Qi memahami bahawa apa yang dilakukan oleh Sharnaaz ialah salah satu cara mempromosikan drama terbaru lakonannya dan bukanlah satu provokasi terhadap dirinya.
Biasalah kalau kekasih hati seorang pelakon inilah asam garam yang perlu ditempuhi. Diharap Qi bersabar. Jangan cepat cemburu. Kekalkan kemachoan seperti sekarang ini. Lepas ini kalau nak luahkan perasaan pun kenalah tanya kepada Nelydia dulu. Takut nanti berlaku salah faham sekali lagi. Tak gitu?
Akhirnya Qi Razali membuat pengakuan yang dirinya kini sedang bercinta dengan Nelydia Senrose. Sebelum ini, Qi seringkali menafikan dan menyatakan antara mereka berdua hanya kawan. Namun kini, Qi mengakui yang Nelydia adalah kekasihnya.
Kematangan dan sikap kelakar Nelydia membuatkan Qi jatuh hati terhadapnya. Kata Qi kepada Mstar Online:-
Sebelum ini hubungan kami memang hanya kawan tetapi sekarang ia telah menjadi cinta. Saya mengakui, Nelydia adalah kekasih saya. Bagaimanapun biarlah percintaan ini berjalan dengan perlahan-lahan kerana saya tidak mahu kegagalan dahulu berulang.
Bagaimanapun saya tidak mahu terburu-buru kerana kerjaya Nelydia pun sedang meningkat dan biar dia tumpu kepada kerjayanya dahulu. Cuma perancangan saya tidak mahu bercinta terlalu lama kerana usia saya pun bukannya muda lagi,
Untuk makluman, Qi kini berusia 35 tahun sementara Nelydia pula 19 tahun. Abang Nara rasa paling molek kalau mereka berkahwin dalam tempoh masa 2 tahun. Walaupun Qi muka babyface, takkan nak tunggu sampai umur 40 tahun baru nak jadi suami kot? Hehehe.
P.S: Honda Jazz CKD Petrol dilancarkan dengan harga RM74,800
Fuh ~~ Tak habis-habis orang menyalahkan Nelydia Senrose sebagai punca perpisahan Qi Razali dan Yunalis Zarai. Nasib baiklah tuan punya badan, Qi telah tampil untuk menjelaskan keadaan. Kalau tidak, mesti Nelydia dicop perampas oleh segelintir manusia di luar sana.
Berkata kepada Kosmo, Qi Razali menjelaskan punca perpisahannya dengan Yuna:-
Saya ingin jelaskan bahawa punca utama perpisahan saya dan Yuna adalah disebabkan jarak kami yang berjauhan. Ia tidak berkaitan langsung dengan Nelydia. Dia (Nelydia) bukan orang ketiga yang menyebabkan hubungan saya dan Yuna dahulu putus. Lagipun hubungan kami (Yuna) sudah tinggal sejarah dan rasanya tidak perlu lagi mengaitkan diri saya dan Yuna kerana masing-masing sudah mencari haluan hidup sendiri
Walaupun sudah rapat dan dalam proses mengenali hati budi masing-masing, Qi mengakui yang dia tidak pernah meluahkan rasa cinta terhadap Nelydia. Fuh ~~ Agak bahaya di situ sebenarnya. Lebih baik cepat-cepat luahkan takut ada orang lain berkenan kat Nelydia. Kang melepas kang. Kata Qi:-
Sebelum ini kami tidak pernah membuat kenyataan tentang status hubungan kami. Ya, kami memang berkawan dan saya akui hubungan dengan Nelydia sekarang bertambah rapat. Saya boleh melabelkan hubungan kami kini berada dalam peringkat proses mengenali hati budi masing-masing. Saya tak pernah luahkan perasaan cinta kepadanya sehingga sekarang
Mereka berdua sudah pun bertemu keluarga masing-masing. Untuk makluman, tahun ini umur Qi sudah pun mencecah usia 35 tahun manakala Nelydia baru 19 tahun. Umur Qi memang sesuai sangat untuk berkahwin tetapi Nelydia rasanya masih terlalu muda untuk itu. Mungkin Qi harus sabar menanti 2,3 tahun lagi. Tak gitu?
Berita mengenai perpisahan Yuna dan Qi lebih memenuhi dada-dada akhbar berbanding dengan konsert yang bakal diadakan oleh Yuna sempena kepulangannya dari USA. Menamakan konsert ini sebagai "Yuna Homecoming Concert", Kuching dan Pulau Pinang telah dipilih sebagai venue konsert ini akan berlangsung.
Tiket yang dijual agak murah dan berpatutan dengan jumlah lagu yang bakal dinyanyikan oleh Yuna. Kesempatan ini seharusnya tidak dilepaskan oleh peminat-peminat Yuna di Pulau Pinang dan Kuching untuk mendengar sendiri kelunakan suaranya. Abang Nara pasti anda akan terbuai-buai keasyikan mendengar nyanyian Yuna di konsert ini kelak.
10 lagi gambar Yuna di sekitar sidang media Yuna Homecoming Concert dengan membaca entri ini sepenuhnya. Kredit gambar sepenuhnya kepada BlissCandid Photography. Untuk info lanjut tentang konsert ini, sila layari Facebook Yuna Homecoming2012.
Teruskan Membaca